Burse - Fonduri mutuale

Biofarm a anunţat pe bursă că Andrei Hrebenciuc, fiul lui Viorel Hrebenciuc, preia funcţia de Preşedinte al Consiliului de Administraţie al companiei, după ce Daniela Traiana Comsa, din motive personale, renunţă începând de vineri, la functia de preşedinte al boardului.

Potrivit BVB, „Doamna Daniela Traiana COMSA, din motive personale, renunţă începand cu data de 16.11.2018, la funcţia de Preşedinte al Consiliului de Administraţie, rămânând să aibă calitatea de membru al Consiliului de Administratie. Consiliul de Administraţie cu unanimitate de voturi a decis numirea în funcţia de Presedinte al Consiliului de Administratie a domnului Andrei HREBENCIUC, începand cu data de 16.11.2018”.